2REPUBLIKA SLOVENIJA

**MINISTRSTVO ZA OKOLJE, PODNEBJE IN ENERGIJO**

**INŠPEKTORAT REPUBLIKE SLOVENIJE ZA OKOLJE IN ENERGIJO**

URAD PREDSTOJNIKA

Dunajska cesta 58, 1000 Ljubljana T: 01 420 44 88

 E: gp.irsoe@gov.si

 [www.gov.si](http://www.gov.si)

Številka: 06182-2577/2024-12

Datum: 19. 12. 2024

**POROČILO O IZREDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** Ljubljanske Mlekarne d. o. o., Tolstojeva ulica 63, 1000 Ljubljana

**Naprava / lokacija:** Naprava za obdelavo in predelavo mleka na lokaciji Tolstojeva ulica 63, 1000 Ljubljana

**Datum pregleda:** 10. 12. 2024

**Okoljevarstveno dovoljenje (OVD) številka:** 35407-82/2006-7 z dne 9. 7. 2008 s spremembami (v nadaljevanju: OVD)

**Usklajenost z OVD:** DA

V okviru izrednega inšpekcijskega pregleda naprave v zvezi z izpolnjevanjem določb pridobljenega OVD ter določil zakonsko določenih predpisov, ki so bili predmet nadzora na kraju naprave, ni bilo ugotovljenih nepravilnosti.

Na pregledu je bilo v zvezi z uporabo spojin iz vrst benzotriazolov ugotovljeno, da se protikorozijsko sredstvo, ki je od dne 1. 7. 2024 do dne 26. 11. 2024 vsebovalo spojino iz vrst benzotriazolov uporablja v hladilnem sistemu in se ga dodaja glede na pretok vode, ki v sistemu kroži. Glede na zgoščevanje (merjenje prevodnosti) se sistem odsoljuje – izpuščanje vode iz sistema v tehnološki kanalizacijski sistem, ki je ločen od meteornega. Dobavitelj protikorozijskega sredstva mesečno pregleduje pripravo vode in glede na rezultate meritev določi količino doziranja.

Ko se protikorozijsko sredstvo prepelje (viličarist na paleti ali na priročnem vozičku) iz skladišča nevarnih kemikalij v prostor energetskega objekta je še originalno zaprt in tako ni možnosti, da bi se po poti razlil in stekel v ali na tla.

V letih 2022, 2023 in 2024 na lokaciji v povezavi z uporabo protikorozijskega sredstva ni prišlo do izrednega dogodka.

Dne 1. 7. 2024 je zavezanec prvič naročil protikorozijsko sredstvo po spremenjeni recepturi protikorozijskega sredstva v maju 2024, ko so sredstvu začeli dodajati spojino iz vrst benzotriazolov. Pred majem 2024 v protikorozijskem sredstvu te spojine ni bilo.

Zavezanec je takoj, ko je ugotovil, da je v protikorozijskem sredstvu spojina iz vrst benzotriazolov, le tega prenehal uporabljati in ga je vrnil dobavitelju za menjavo z ustreznejšim sredstvom brez sporne sestavine. V letu 2024 (od 1. 7. 2024 do 26. 11. 2024) je zavezanec porabil 268 kg spornega protikorozijskega sredstva.

**Zaključki / naslednje aktivnosti:** Naslednji redni inšpekcijski pregled bo opravljen v skladu s planom inšpektorata, izredni pa po potrebi.